**Farské oznamy**

**Piata veľkonočná nedeľa A (7. 4. 2023)**

|  |  |  |
| --- | --- | --- |
| Pondelok |  | 11.00 Živčáková |
| Utorok |  | 7.00 |
| Streda |  | 17.30 |
| Štvrtok |  | 7.00 |
| Piatok |  | 17.00 |
| Sobota |  | 18.00 Oblazov |
| Nedeľa | Šiesta veľkonočná nedeľa | 8.00 a 10.30 |

V stredu po sv. omši bude prvý nácvik detí na prvé sv. prijímanie. Účasť detí a rodičov je nutná.

Dnes o 15.00hod. pozývam všetkých, ktorí patria do ružencového spoločenstva na modlitbu ruženca za našu farnosť a úmysly Panny Márie. Naozaj by som bol rád, kebyže všetci, čo do ruženca patria, tak prídeme. Je to znak jednoty a môžeme si vyprosovať spoločne veľké milosti. Po modlitbe pozývam ružu Janky Ostrochovskej na čaj alebo kávu na faru.

Kňazský seminár a budúcich kňazov sme podporili sumou 700eur. Nech Pán odmení vašu štedrosť.

Po svätej omši budeme mať prvonedeľnú zbierku pre potreby našej farnosti.

Na púť na Turzovku by sme odišli v pondelok 8. mája o 8.30 zo zastávky Na rázcestí. Autobus zastaví i na iných zastávkach. Išli by sme do Korne a tam kyvadlovou dopravou na Horu Živčáková. Cena je 9 eur. Ak môžete zaplatiť v sakristii, bolo by to ideálne.

V dňoch 17.-21.7. budeme mať detský farský tábor. Na ktorý pozývam naše deti. V sakristii si môžete vyzdvihnúť prihlášku. Cena za tábor je 60 eur na dieťa. Kapacita centra je 28 detí a vek detí je od druhého ročníka základnej školy.

Sviatosť manželstva chcú prijať Marek Magáth pochádzajúci zo Svederníka a Nikola Pacholíková pochádzajúca z Oblazova a Artem Pashkov pochádzajúci z Ukrajiny a Pavlína Kováčiková bývajúca v Kotešovej. Prosím o modlitbu pre našich snúbencov, a ak by niekto vedel o nejakej cirkevnoprávnej prekážke, nech to ohlási na farský úrad.

V piatok o 18.30 hod. pozývam mládež na stretnutie do pastoračného centra.

V zadu na stolíku si môžete zakúpiť za jedno euro časopis Naša žilinská diecéza.

Chcel by som sa poďakovať za vaše modlitby, obety, upratovanie, kvetinovú výzdobu, finančnú podporu našej farnosti i za každý druh pomoci a na budúci týždeň prosím o upratovanie skupinu č. 2.